钦定古今图书集成/明伦汇编/氏族典/第043卷 > 《廖用贤尚友录》 > 师经
## 钦定古今图书集成/明伦汇编/氏族典/第043卷 > 《廖用贤尚友录》 > 师经

按《尚友录》：经鼓琴，魏文侯曰：“使我言而无见违。”经援
琴而撞文侯，中旒溃之。文侯曰：“为人臣而撞其君者，
罪当烹。”经曰：“臣可一言而死乎？昔尧舜唯恐言而人
不违，桀纣唯恐言而违之。臣撞桀纣，非撞吾君也。”文
侯曰：“释之，是寡人之过也。悬琴以为寡人符，不补旒
以为寡人戒。”

===汉===